stanford-oval/wikipedia huggingface dataset:
Euroopan nuorten parlamentti (EYP Finland)
Hallinto

EYP Finland on osa kansainvälistä European Youth Parliament -verkostoa, joka toimii 40:ssa maassa. EYP Finland on kansainvälisen EYP:n kansallinen komitea Suomessa. Järjestön toiminnan järjestämisestä vastaavat sen jäsenet. Yleishyödyllisenä yhdistyksenä EYP Finlandin toiminta on vapaaehtoisuuteen perustuvaa ja voittoa tavoittelematonta.
EYP Finlandia johtaa sen syyskokouksen valitsema hallitus. Se hallinnoi järjestön valtakunnallista toimintaa, pitää yhteyttä sen yhteistyökumppaneihin ja kehittää järjestön toimintaa strategisesti. Vuonna 2023 yhdistyksen puheenjohtajana toimii Alexandra Salo. Yhdistyksen pääsihteerinä toimii Tuomas Karvonen. EYP Finlandin toimisto sijaitsee Allianssi-talossa, Pasilassa, Helsingissä.
EYP Finlandilla on viisi paikallisjärjestöä. Paikallisjärjestöt koordinoivat EYP Finlandin toimintaa alueillaan sekä järjestävät koulutustapahtumia ja virkistystoimintaa jäsenilleen. Ne vastaavat myös kontakteista oman alueensa kouluihin tiedottamalla näille EYP Finlandin tapahtumista ja toimimalla Eurooppalainen kansalaisuutesi -hankkeen koulukiertueessa. Paikallisjärjestöt toimivat EYP Finlandin hallituksen asettamien tavoitteiden ja periaatteiden mukaan. EYP Finlandin paikallisjärjestöt ovat EYP Helsinki, EYP Tampere, EYP Turku, EYP Itä-Suomi ja EYP Pohjois-Suomi.
Toiminta

EYP Finland perustettiin nykyisessä muodossaan rekisteröitynä yhdistyksenä vuonna 2001, joskin EYP-toimintaa on Suomessa ollut jo 1990-luvulta lähtien. EYP Finland järjestää vuosittain erilaisia jäsen-, tiedotus- ja koulutustapahtumia, tukee Eurooppa-opetusta kouluissa, harjoittaa julkaisutoimintaa, koordinoi erilaisia hankkeita ja toimii yhteistyössä kansainvälisten ja kansallisten yhteistyökumppaneidensa kanssa. EYP Finlandin pääasiallista toimintaa ovat sen vuosittain järjestämät alueelliset istunnot ja kansallinen istunto, joihin osallistuu yhteensä satoja delegaatteja toisen asteen oppilaitoksista ympäri Suomea. Kansallisesta istunnostaan EYP Finland valitsee delegaatteja ulkomaisiin istuntoihin. Keskiössä on suomalaisten delegaattien lähettäminen kansainvälisiin European Youth Parliament -verkoston lippulaivatapahtumiin, kansainvälisiin istuntoihin. Tämän lisäksi osallistujia valitaan myös pienempiin alueellisiin ja kansallisiin istuntoihin ulkomailla.
Vuosittain kymmeniä EYP Finlandin jäseniä osallistuu myös istuntoihin ja tapahtumiin ulkomailla "Officials" -rooleissa. "Officials" -termi kuvaa istuntoon järjestämistehtävissä osallistuvia henkilöitä, joiden tehtäviin lukeutuu istunnon käytännön järjestelyitä, akateemisia tehtäviä ja mediasisällön tuotantoa. Useat kansalliset komiteat julkaisevat kuukausittain tilastoja omista jäsenistään sosiaalisen median kanavissa, jotka osallistuvat ulkomaisiin istuntoihin. Tällä pyritään kannustamaan aktiivisia jäseniä osallistumaan tapahtumiin koko järjestön laajuisesti ympäri Eurooppaa.
EYP Finlandin tärkein kohderyhmä ovat 16–22-vuotiaat, jotka ovat kiinnostuneita esimerkiksi yhdestä tai useasta seuraavista asioista: yhteiskunnallisista asioista, kansainvälisyydestä, eri kulttuureista, matkustamisesta, vaikuttamisesta, uusien ihmisten tapaamisesta, julkisesta esiintymisestä tai siinä kehittymisessä, väittelystä, kielistä tai kielitaitojen parantamisesta sekä järjestötoiminnasta.
Toiminta > Istunnot

EYP Finlandin istunnot simuloivat Euroopan parlamentin mallia, jossa osallistujat pääsevät keskustelemaan ajankohtaisista eurooppalaisista aiheista ja ilmaisemaan omia mielipiteitään ilman ulkoannettuja rooleja. Istunnot ovat vaihdellen kahdesta yhdeksään päivää kestäviä tapahtumia, jotka jakaantuvat ryhmäyttämiseen (Teambuilding), komiteatyöhön (Committee Work) ja yleisistuntoon (General Assembly). Tapahtumissa nuoret pääsevät keskustelemaan ajankohtaisista eurooppalaisista kysymyksistä ja haasteista omista lähtökohdistaan, mikä tuo Euroopan unionia ja eurooppalaista kansalaisuutta lähemmäksi nuoria. Tapahtumien kieli oli englanti, ja jokaisessa tapahtumassa osallistujia on useista Euroopan maista.
Istunnot voidaan jakaa kolmeen päätyyppiin: kansainvälisiin istuntoihin (International Session), kansallisiin istuntoihin (National Session) ja alueellisiin istuntoihin (Regional Session).
EYP-toimintaan tullaan pääsääntöisesti mukaan osallistumalla alueelliseen istuntoon, joita järjestetään vuosittain neljä loka–marraskuussa eri puolilla Suomea. Alueelliset istunnot kestävät yhden viikonlopun ajan ja keräävät yleensä noin 100 osallistujaa. Alueellisista istunnoista EYP Finland valitsee osallistujat sen kansalliseen istuntoon, joka järjestetään vuosittain tammi-helmikuun aikana. Tästä istunnosta valitaan lopulta delegaatiot edustamaan Suomea EYP:n kansainvälisissä istunnoissa ja muissa istunnoissa ulkomailla. Kansallisen istunnon kesto on yleensä 4-5 päivää ja tapahtumaan osallistuu noin 150 henkilöä.
Kansainvälisiä istuntoja puolestaan on pääsääntöisesti kolme vuodessa, ja niitä koordinoi kansainvälinen EYP:n toimisto Saksassa. Kansainväliset istunnot kestävät yhdeksän päivää, ja istuntojen resoluutiot lähetetään Euroopan parlamentille. Kansainvälisistä istunnoista erityisiä tekee niiden oallistujakunta ja koko, sillä istunnossa tulee olla osallistujia jokaisesta jäsenmaasta. Kansainvälisessä istunnossa on noin 300 osallistujaa.
Tulevat alueelliset istunnot
Neljä alueellista istuntoa 2020. Istunnot tullaan järjestämään Turussa, Kuopiossa, Jyväskylässä ja Oulussa.
Tulevat kansalliset istunnot
Kansallinen istunto tammikuussa 2021 järjestetään Vantaalla.
Toiminta > Istunnot > Menneet kansalliset istunnot

Tampere 2020
Lahti 2019
Turku 2018
Tampere 2017
Lahti 2016
Turku 2015
Vantaa 2014
Joensuu 2013
Raisio 2012
Toiminta > Istunnot > Menneet alueelliset istunnot

Helsinki 2019
Lahti 2019
Nokia 2019
Oulu 2019
Vaasa 2018
Salo 2018
Tampere 2018
Kuopio 2018
Salo 2017
Jyväskylä 2017
Joensuu 2017
Porvoo 2017
Lempäälä 2016
Naantali 2016
Järvenpää 2016
Kempele 2016
Kaarina 2015
Kangasala 2015
Kuopio 2015
Kauniainen 2015
Salo 2014
Oulu 2014
Savonlinna 2014
Helsinki 2014
Kuopio 2013
Turku 2013
Tampere 2013
Oulu 2013
Salo 2012
Tampere 2012
Kauniainen 2012
Talous

Opetus- ja kulttuuriministeriön yleisavustus nuorisojärjestöille:
2018: 60 000 €
2017: 60 000 €
2016: 29 000 €
2015: 12 000 €
2014: 9 000 €
2013: 9 000 €
Aiheesta muualla

European Youth Parliament Finland – EYP Finland ry – virallinen verkkosivu
European Youth Parliament - kansainvälisen EYP:n verkkosivut
Everything You Want

| Everything You Want |
| --- | --- |

Ohjaaja:  Ryan Little
Käsikirjoittaja:  Steven A. Lee Kevin Lawrence King
Tuottaja:  Brian Brough
Säveltäjä:  J Bateman
Kuvaaja:  Geno Salvatori
Leikkaaja:  Ethan Vincent
Pääosat:  Shiri Appleby Nick Zano Orlando Seale Will Friedle
Valmistustiedot
Valmistusmaa:   Yhdysvallat
Tuotantoyhtiö:  Dream Guy Productions Candlelight Media Group 2B Films
Levittäjä:  Freeform Netflix
Ensi-ilta:  17. huhtikuuta 2005
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Everything You Want on vuonna 2005 ensiesityksensä saanut yhdysvaltalainen televisioelokuva. Lajityypiltään se on romanttinen komedia. Elokuvan ohjasi Ryan Little ja pääosissa esiintyivät Shiri Appleby ja Nick Zano.
Juoni

Taideopiskelija Abbylla on lähes täydellinen poikaystävä, joka jakaa hänen kiinnostuksen kohteensa ja tekisi kaikkensa hänen vuokseen. Kun Abby tapaa tyylikkään Quinnin, jolla ei noita ominaisuuksia ole, hänen on pakko miettiä, mitä todellinen rakkaus oikein on.
Rooleissa

| 0 | 1 | 2 |
| --- | --- | --- |
|  Shiri Appleby  | … |  Abby Morrison   |
|  Nick Zano  | … |  Quinn Andrews   |
|  Orlando Seale  | … |  Sy   |
|  Will Friedle  | … |  Calvin Dillwaller   |
|  Alexandra Holden  | … |  Jessica Lindstrom   |
|  Edie McClurg  | … |  Mary Louise Morrison   |
|  Scott Wilkinson  | … |  George Morrison   |
|  K.C. Clyde  | … |  Ryan Sanders   |
|  James Jamison  | … |  Professor Allen   |
|  Britani Bateman  | … |  Verna   |
|  James D. Hardy  | … |  Nick   |
Elisabeth Kuylenstierna-Wenster

Elisabeth Kuylenstierna-Wenster
Maria Elisabeth Kuylenstierna-Wenster (16. syyskuuta 1869 Sicklaö (Nacka), Ruotsi – 13. helmikuuta 1933 Malmö, Ruotsi) oli ruotsalainen kirjailija ja kääntäjä. Hänen tuotantonsa on pääasiassa romanttisia kertomuksia. Hän osallistui kirjoitustyönsä kautta ajan keskusteluun naisen asemasta.
Elämäkerta

Kuylenstiernan vanhemmat olivat maanviljelijä Claës Leopold Kuylenstierna ja tämän puoliso Sofia Maria Katarina Nyström. Hänellä oli kaksi vuotta vanhempi veli, joka opiskeli insinööriksi ja työskenteli toimistopäällikkönä patentti- ja rekisterivirastossa.
Kuylenstierna-Wenster oli hyvin likinäköinen, mutta se ei estänyt kirjoitustyötä. Hän sai todennäköisesti hyvän koulutuksen, ainakin hän osasi useita kieliä. 1890-luvulla hän opiskeli ulkomailla. Hän avioitui 1905 asianajaja Holger Wensterin kanssa. Heidän ainoa lapsensa oli tytär Inger. Perhe asui Malmössä ja oli ulkoisesti katsoen onnellinen. Toukokuussa 1922 Wenster kuitenkin katosi matkalla töihin. Katoamisesta kirjoitettiin Sydsvenska Dagbladetissa, ja poliisi tutki asiaa. Wenster löytyi muutaman viikon kuluttua kuolleena Tanskasta.
Kuylenstierna-Wenster jatkoi kirjoittamista, mutta toinen surullinen tapaus, tyttären sairastuminen tuberkuloosiin ja kuolema, kohtasi häntä 1932. Tytär oli opiskellut lääketiedettä ja oli melkein valmis lääkäri. Kuylenstierna-Wenster menetti tyttären kuoleman vuoksi elämänhalunsa ja kuoli 1933.
Ura

Kuylenstierna-Wenster aloitti kirjoittajanuransa kirjoittamalla eri lehtiin novelleja ja pakinoita ja käänsi ulkomaisia jatkokertomuksia. Hän kirjoitti kaikkiaan noin 80 romaania, joiden päähenkilö oli yleensä nainen, joka ympäristön paineen vuoksi luopuu urasta, uhrautuu ja solmii avioliiton. Esikoisteos Beroende ilmestyi 1898. Myöhemmällä iällä hän kirjoitti hyvin nopeaan tahtiin tyttökirjoja.
Suomennetut teokset

Gunvor: kertomus nuoren naisen elämästä, suomentanut Taito Seila, Karisto 1911
Suomalaisen rakkaus, suomentanut Antti Rytkönen. Karisto 1917
Kun kissa on poissa...: lomatarina neljästä tytöstä ja moniaista muista, suomentanut Valfrid Hedman, Karisto 1918 Saatavilla verkossa
Barbro Bertingin tyttövuodet (Barbro Bertings ungflicksår) suomentanut Rob. A. Seppänen, Karisto 1919 Saatavilla verkossa
Elämän keväässä: tyttökirja Barbro Bertingistä ja hänen tovereistaan, suomentanut Rob. A. Seppänen, Karisto 1920 Saatavilla verkossa
Aiheesta muualla

Gunnar Wallin, Elisabeth Kuylenstierna-Wenster, Svenskt biografiskt lexikon (ruotsiksi)
Gundel Söderholm, Elisabeth Kuylenstierna-Wenster, Svenskt översättarlexikon (ruotsiksi)
Erkki Nummi

Erkki Vihtori Nummi (18. joulukuuta 1911 Kotka – 6. helmikuuta 2003 Perniö) oli suomalainen yrittäjä ja yritysjohtaja, joka sai teollisuusneuvoksen arvonimen.
Erkki Nummen vanhemmat olivat toimitusjohtaja Knut Viktor Nummi ja Elviira Serafiina Fant ja puoliso vuodesta 1940 Irja Aleksandra Niittylä. Erkki Nummen isä oli perustanut jo 1923 Nummi-nimisen peltiseppäalan yhtiön. Erkki Nummi osallistui nuoresta pitäen yrityksen toimintaan, ensin oppilaana ja sitten työntekijänä ja työnjohtajana. Varusmiespalveluksessa asesepän koulutuksen saanut Nummi osallistui talvisotaan ja jatkosotaan teknisen ryhmän johtajana, asealiupseerina ja autontarkastajana autovarikolla. Perheyrityksen johtoon hän tuli käytännössä 1944, vaikka virallisesti Nummesta tuli yhtiön toimitusjohtaja ja johtokunnan puheenjohtaja 1956. Yhtiön päätuote oli pitkään Nummi-kippi, jolla oli 1940-luvun lopussa kotimaassa lähes 90-prosentin markkinaosuus. 1960-luvun lopussa yritys oli yhä Suomen johtava kippilaitteita ja kuorma-autojen puominostureita valmistava ja ulkomaille vievä yritys. Yhtiön tarjoamiin tuotteisin kuuluivat silti myös muun muassa traktorien perävaunut, betonin kuljetussäiliöt ja erilaiset teollisuuden tarvitsemat hydrauliosat. Erkki Nummella oli useita luottamustehtäviä toimialallaan ja Perniön alueella, teollisuusneuvoksen arvonimen hän sai vuonna 1970.
Evanston

| Evanston |
| --- | --- |
 Evanstonin keskustaa kesäkuussa 2008
 Evanston sijaitsee Chicagon pohjoispuolella Michiganjärven rannalla.
Valtio:  Yhdysvallat
Osavaltio:  Illinois
Piirikunta:  Cook
Perustettu:  1857
Hallinto:  
 – Pormestari:  Steve Hagerty
Pinta-ala:  
 – Kokonaispinta-ala:  20,2 km²
Väkiluku (2010):  74 486
 – Väestötiheys:  3743 as./km²
Postinumero:  60201, 60202, 60203, 60204, 60208, 60209
Lempinimi::  Heavenston, E-Town
 
 cityofevanston.org 
Infobox OKVirheellinen NIMI-arvo: 
Evanston on Chicagon pohjoinen esikaupunki Yhdysvaltojen Illinois’n osavaltion Cookin piirikunnassa, noin 19 kilometriä Chicagon keskustasta pohjoiseen. Se on yksi North Shoreksi kutsutun, Michiganjärven rannalla sijaitsevan esikaupunkivyöhykkeen kaupungeista. Vuoden 2010 väestölaskennassa Evanstonissa oli 74 486 asukasta.
Michiganjärven lisäksi Evanston rajoittuu etelässä Chicagoon, lännessä Skokieen ja pohjoisessa Wilmetteen.
Historia

Metodistivaikuttajat perustivat Northwestern-yliopiston nykyisen Evanstonin alueelle vuonna 1851. Yksi perustajista oli poliitikko, lääkäri ja kuvernööri John Evans (1814–1897), jonka mukaan vuonna 1857 muodostettu, tuolloin Ridgevillenä tunnetusta alueesta (township) erotettu Evanstonin kaupunki (town) sai nimensä. Aluetta laajennettiin pohjoiseen ja etelään, ja vuonna 1892 Evanston sai nykyisen kaupunkistatuksensa (city).
Vuodesta 1858 aina vuoteen 1972 alkoholin myynti oli Evanstonissa kiellettyä.
Talous

Northwestern-yliopisto on kaupungin suurin työnantaja, jonka palveluksessa on noin 5 300 ihmistä. Yliopiston lisäksi Evanstonissa sijaitsevat muun muassa kansainvälisen Rotary International -järjestön, Valkonauhaliikkeen ja monien Yhdysvaltain yliopistoissa toimivien veljes- ja sisarkuntien (engl. fraternities and sororities) päämajat.
Talous > Suurimmat työnantajat

State of Illinois Dept Commerce and Economic Opportunity and Individual Employersin mukaan Evanstonin suurimmat työnantajat olivat vuonna 2015:
| # | Työnantaja | Työntekijät |
| --- | --- | --- |
| 1 | Northwestern-yliopisto | 9 471 |
| 2 | NorthShore University HealthSystem | 3 727 |
| 3 | Evanston-Skokie School District 65 | 1 600 |
| 4 | Saint Francisin sairaala | 1 272 |
| 5 | Evanstonin kaupunki | 918 |
| 6 | Presbyterian Homes | 602 |
| 7 | Rotary International | 525 |
| 8 | Evanston Township High School District 202 | 520 |
| 9 | Jewel/Osco | 480 |
| 10 | C.E. Niehoff & Co. | 450 |
Väestö

Kaupungin asukkaista 58,9 prosenttia on valkoisia, 16,8 prosenttia mustia ja 11 prosenttia latinalaisamerikkalaisia. 23,6 prosenttia puhuu myös muita kieliä kuin englantia. 89,5 prosenttia asukkaista on Yhdysvaltain kansalaisia. Kaupungin väestön keski-ikä on 35,3 vuotta.
Tunnettuja Evanstonissa syntyneitä ovat Yhdysvaltojen entinen puolustusministeri Donald Rumsfeld, Nobel-palkittu taloustieteilijä Edmund Phelps, koomikko Seth Meyers sekä näyttelijät John Cusack ja William Petersen.
Aiheesta muualla

Kuvia tai muita tiedostoja aiheesta Evanston Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Evanston, Illinois
Northwestern-yliopiston kampus Evanstonissa.
Käännös suomeksi
Everything Will Be Alright in the End

| Everything Will Be Alright in the End Weezer |
| --- | --- | --- |

Studioalbumin tiedot
 Äänitetty : 2014
 Julkaistu: 25. lokakuuta 2014
 Tuottaja(t): Ric Ocasek
 Tyylilaji: alternative rock, power pop, pop-punk
 Kesto: 42.24
 Levy-yhtiö: Republic
Listasijoitukset
  5.
Weezerin muut julkaisut
| Death to False Metal 2010 | Everything Will Be Alright in the End 2014 | Weezer 2016 |
Singlet albumilta Everything Will Be Alright In The End
 ”Back to the Shack” Julkaistu: 22. kesäkuuta 2014  ”Cleopatra” Julkaistu: 8. syyskuuta 2014  ”Da Vinci” Julkaistu: 18. marraskuuta 2014  ”Go Away” Julkaistu: 24. kesäkuuta 2015
Everything Will Be Alright in the End on yhdysvaltalaisen alternative-rock yhtye Weezerin yhdeksäs studioalbumi, joka julkaistiin 7. lokakuuta 2014 Republic Recordsin kautta.
Kappaleet

Ain't Got Nobody – 3.21
Back to the Shack – 3.05
Eulogy for a Rock Band – 3.25
Lonely Girl – 2.49
I've Had It Up to Here – 2.49
The British Are Coming – 4.08
Da Vinci – 4.05
Go Away – 3.13
Cleopatra – 3.11
Foolish Father – 4.31
The Futurescope Trilogy: I. The Waste Land – 1.56
The Futurescope Trilogy: II. Anonymous – 3.19
The Futurescope Trilogy: III. Return to Ithaka – 2.17
Arvostelut

Metacritic: 77/10
Pitchfork: 6.5/10
Soundi:
Olivia Loe

| Mitalit> Maa:   Uusi-Seelanti.Naisten soutu.MM-kilpailut  | Mitalit> Maa:   Uusi-Seelanti.Naisten soutu.MM-kilpailut  | Mitalit> Maa:   Uusi-Seelanti.Naisten soutu.MM-kilpailut  | Maa:   Uusi-Seelanti> Naisten soutu. |
| --- | --- | --- | --- |
|  Kultaa | Sarasota 2017 | pariairokaksikko |  |
|  Kultaa | Ottensheim 2019 | pariairokaksikko |  |
|  Hopeaa | Plovdiv 2018 | pariairokaksikko |  |
Olivia Loe (s. 15. tammikuuta 1992) on uusiseelantilainen soutaja. Hän voitti maailmanmestaruuden pariairokaksikossa Brooke Donoghuen kanssa Sarasotassa 2017 ja Ottensheimissa 2019 sekä saavutti MM-hopeaa Plovdivissa 2018. Vuodelle 2021 siirretyissä Tokion olympialaisissa hän sijoittui pariaironelosessa kahdeksanneksi. Alle 23-vuotiaiden MM-kilpailuissa Loe saavutti pariaironelosessa pronssia vuonna 2012 ja perämiehettömässä nelosessa hopeaa vuonna 2014.
Olivia Loen isosisko Jessica on myös soutanut arvokilpailuissa, ja heidän isänsä Richard Loe oli maajoukkuepelaaja rugbyssa.
Everything You’ve Come to Expect

| Everything You’ve Come to Expect The Last Shadow Puppets |
| --- | --- | --- |

Studioalbumin tiedot
 Äänitetty : kesä 2015
 Julkaistu: 1. huhtikuuta 2016
 Tuottaja(t): James Ford
 Tyylilaji: kamaripop, psykedeelinen pop
 Kesto: 37.23
 Levy-yhtiö: Domino
Listasijoitukset
  Billboard 200: 83.
The Last Shadow Puppetsin muut julkaisut
| The Age of the Understatement 2008 | Everything You’ve Come to Expect 2016 | The Dream Synopsis (EP) 2016 |
Singlet albumilta Everything You've Come to Expect
 ”Bad Habits” Julkaistu: 10. tammikuuta 2016  ”Everything You've Come to Expect” Julkaistu: 10  maaliskuuta 2016  ”Aviation” Julkaistu: 16. maaliskuuta 2016  ”Miracle Aligner” Julkaistu: 28. maaliskuuta 2016
Everything You’ve Come to Expect on brittiläisen indie rock/pop -superyhtye The Last Shadow Puppetsin toinen albumi, joka julkaistiin 1. huhtikuuta 2016.
Albumilta julkaistiin neljä singleä, "Bad Habits", "Everything You’ve Come to Expect", "Aviation" ja "Miracle Aligner".
Everything You’ve Come to Expect sai kriitikoilta positiivisen vastaanoton. Albumi nousi Yhdysvalloissa Billboard 200 -listan sijalle 83.
Kappaleet

Aviation – 3.43
Miracle Aligner – 4.05
Dracula Teeth – 2.51
Everything You’ve Come to Expect – 3.13
The Element of Surprise – 2.52
Bad Habits – 3.00
Sweet Dreams, TN – 3.56
Used to Be My Girl – 2.55
She Does the Woods – 3.30
Pattern – 4.15
The Dream Synopsis – 3.03
Arvostelut

Metacritic: 70/100
Allmusic:
Consequence of Sound: B
Pitchfork Media: 5.6/10
Rolling Stone:
Erkki Niskanen (kasvatustieteilijä)

Erkki Aali Niskanen (s. 1931) on suomalainen kasvatustieteilijä ja emeritusprofessori. Hän toimi vuodesta 1975 Helsingin yliopiston kasvatustieteen professorina. Hän tutki muun muassa kasvatuspsykologiaa, koulutustavoitteita ja oppimateriaalia.
Niskasen veli oli kansanedustaja ja ministeri Esko Niskanen.
Nyt alkoi elämä

| Nyt alkoi elämä |
| --- | --- |

Kirjailija:  Jouko Turkka
Kansitaiteilija:  Klaus Welp
Kieli:  suomi
Genre:  romaani
Kustantaja:  Otava
Julkaistu:  1996
Sivumäärä:  156 s.
ISBN:  951-1-14652-1
Löydä lisää kirjojaKirjallisuuden teemasivulta
Nyt alkoi elämä on Jouko Turkan vuonna 1996 ilmestynyt romaani. Sen on kustantanut Otava.
Kirjan alanimi on Kirjeromaani ja nimensä mukaisesti tarina koostuu kirjeistä, jotka kirjan päähenkilöt kirjoittavat toisilleen.
Nestekytkin

Nestekytkimen halkileikkaus
Nestekytkin
Nestekytkin (turbiinikytkin) on hydrodynaamiseen eli nesteen virtaukseen perustuvaan voimansiirtoon tarkoitettu yksikkö. Nestekytkintä käytetään laajalti teollisuuden laitteissa, silloin kun halutaan välttää jonkin laitteen käynnistymisen mekaanisen kytkennän aiheuttama isku. Nestekytkintä käytetään myös merikytkinsovelluksena. Autoissa nestekytkin oli käytetty sovellus ennen momentinmuuntimiin perustuvia automaattivaihteistoja.
Historia

Nestekytkimen juuret johtavat 1900-luvun alun Saksaan. AG Vulcan Stettin -telakan pääsuunnittelijana toiminut Dr. Hermann Föttinger teki tutkimuksia ja kehitystyötä nestekytkimien ja momentinmuuntimien saralla ja vuonna 1905 hän patentoi näitä koskevat keksintönsä.
Myöhemmän Vulcan-Werke Hamburg und Stettin -yhtiön edustaja Dr. Bauer ja englantilainen insinööri Harold Sinclair Hydraulic Coupling Patents Ltd -yhtiöstä tekivät yhdessä tutkimusta Föttingerin nestekytkimen yhdistämiseksi osaksi ajoneuvojen voimansiirtolaitteita. Sinclair oli työskennellyt Lontoon kaksikerrosbussien käyttöominaisuuksia parantavan hankkeen parissa 1920-luvun alusta alkaen. London General Omnibus Companyn ja Associated Daimlerin koekäytössä olleista linja-autoista - joihin oli asennettu nestekytkin - saadut kokemukset olivat niin hyviä, että lokakuussa 1926 Daimler päätti ruveta varustamaan linja-autonsa nestekytkimin.
1920 – 30-lukujen taitteessa Daimler Company Ltd alkoi käyttää valmistamiensa linja-autojen sekä Daimler Double-Six luistiventtiili V12-moottorilla varustettujen huippumalliensa voimansiirtolaitteina nestekytkintä ja Wilson-esivalintavaihteistoa. Vuonna 1933 tämä voimansiirtojärjestelmä kattoi kaikki yhtiön valmistamat Daimler-, Lanchester-, BSA- ja AEC-ajoneuvot, pienimmästä henkilöautosta raskaimpaan hyötyajoneuvoon. Nestekytkimen käyttö laajennettiin pian myös Daimlerin valmistamiin sotilasajoneuvoihin. Näitä nestekytkimiä kutsutaan usein Daimler- tai Vulcan-Sinclair -kytkimiksi.
Vuonna 1939 General Motors Corporation esitteli Hydramatic-vaihteiston, ensimmäisen täysautomaattisen vaihteiston sarjatuotantoautossa. Hydramatic käytti voimanvälitykseen nestekytkintä eikä momentinmuunninta.
Yleiskatsaus ominaisuuksiin

Nestekytkin koostuu hydrauliikkanesteen lisäksi seuraavista mekaanisista osista:
Kuori, joka sisältää sekä nesteen että turbiinipyörät. Sisäänmeno- ja ulostuloakselien läpivientiaukot on tiivistetty akselitiivisteillä ('stefoilla').
Pumppupyörä, joka on yhteydessä sisäänmenoakseliin.
Turbiinipyörä, joka on yhteydessä ulostuloakseliin.
Nestekytkimen erottaa momentinmuuntimesta se, että nestekytkimessä ei ole staattoripyörää.
Voimanlähde, joka ajoneuvokäytössä on tyypillisimmin polttomoottori tai sähkömoottori, laittaa pumppupyörän pyörivään liikkeeseen. Kuoren sisällä pumppupyörän siivekkeet saavat hydrauliikkanesteen liikkeeseen, joka on toroidaalinen. Tämä pyörivä nestevirtaus saa turbiinipyörän liikkeeseen, jolloin sisäänmenoakselin voima saadaan siirtymään ulostuloakselille. Pyörivä nestevirtaus on lisäksi kierteinen, seuraavista seikoista johtuen:
Jos pumppupyörän ja turbiinipyörän välillä on ero siivekkeiden kulmanopeudessa, saadaan aikaan liike, joka muodostuu nesteen kiertäessä toruksen sisällä siivekkeiden muodostamien jaksojen ympäri.
Jos pumppupyörän ja turbiinipyörän kulmanopeus on molemmilla sama, ei turbiinissa synny keskihakuista voimaa ja nesteen virtaus on ainoastaan kehämäistä (sirkulaarista) sekä samansuuntaista (koaksiaalista) akselin pyörimissuunnan kanssa. Tällöin ei voimaa siirry nesteen välityksellä sisäänmeno- ja ulostuloakseleiden välillä.